Так, цікава і змястоўна прайшла сустрэча членаў экалагічнага клуба “Юныя сябры прыроды” са спецыялістам райінспекцыі прыродных рэсурсаў і аховы навакольнага асяроддзя Віктарам Куелем. Ён паказаў падлеткам электронную прэзентацыю на тэму “Уздзеянне чалавека на навакольнае асяроддзе”, пры гэтым акцэнтаваў увагу на экалагічных праблемах Браслаўшчыны і на мерах, неабходных для захавання ўнікальнасці і чысціні азёрнага краю. А потым прапанаваў членам клуба выказаць сваё меркаванне, як на іх погляд магчыма павысіць экалагічную культуру як дарослых, так і дзяцей. Работнікі ж бібліятэкі падрыхтавалі для дзяцей інфармацыйныя лістоўкі “Экалагічныя праблемы Беларусі”, якія яны змогуць выкарыстоўваць у вучэбным працэсе.